ddrg/super_eurlex huggingface dataset:
Euroopa Liidu Teataja L 268 , 09/10/2001 Lk 0049 - 0049



Nõukogu ühine seisukoht, 8. oktoober 2001, millega muudetakse ühist seisukohta 96/184/ÜVJP relvaekspordi kohta endisesse Jugoslaaviasse ning ühist seisukohta 98/240/ÜVJP Jugoslaavia Liitvabariigi vastaste piiravate meetmete kohta (2001/719/ÜVJP) EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 15, ning arvestades järgmist: (1) 26. veebruaril 1996 võttis nõukogu vastu ühise seisukoha 96/184/ÜVJP relvaekspordi kohta endisesse Jugoslaaviasse, [1] mida on muudetud otsustega 98/498/ÜVJP [2] ja 1999/481/ÜVJP [3] ning ühise seisukohaga 2000/722/ÜVJP [4]. (2) 10. septembril 2001 võttis ÜRO Julgeolekunõukogu vastu resolutsiooni 1367(2001), millega lõpetati ÜRO Julgeolekunõukogu resolutsiooniga 1160(1998) kehtestatud keeld müüa või tarnida relvi Jugoslaavia Liitvabariigile. Seetõttu tuleb ühist seisukohta 96/184/ÜVJP vastavalt muuta. (3) Relvaekspordi suhtes Jugoslaavia Liitvabariiki ollakse seisukohal, et liikmesriigid kohaldavad rangelt 8. juunil 1998 vastu võetud Euroopa Liidu relvaekspordi toimimisjuhendit. (4) Võttes arvesse Jugoslaavia Liitvabariigis tehtud edusamme poliitiliste struktuuride tugevdamisel ja demokratiseerimisel, on muutunud tarbetuks 19. märtsi 1998. aasta ühise seisukohaga 98/240/ÜVJP (Jugoslaavia Liitvabariigi vastaste piiravate meetmete kohta) [5] kehtestatud keeld tarnida Jugoslaavia Liitvabariigile varustust, mida võidakse kasutada siserepressioonideks või terrorismiks. (5) Teatavate abinõude rakendamiseks on vaja ühenduse meetmeid, ON VASTU VÕTNUD KÄESOLEVA ÜHISE SEISUKOHA: Artikkel 1 Ühist seisukohta 96/184/ÜVJP muudetakse järgmiselt: 1. punkti 2 alapunktist i jäetakse välja sõnad "Jugoslaavia Liitvabariigi"; 2. punkti 2 alapunkt ii asendatakse järgmisega: "ii) kui ÜRO Julgeolekunõukogu resolutsioonidest 1021(1995) ja 1244(1999) ei tulene teisiti, vaadatakse iga taotlus ekspordilitsentsi saamiseks endisesse Jugoslaavia Makedoonia Vabariiki, Horvaatiasse ja Jugoslaavia Liitvabariiki eraldi läbi. Käesolev säte on vastu võetud, lähtudes eeldusest, et liikmesriigid kohaldavad rangelt 8. juunil 1998 vastu võetud Euroopa Liidu relvaekspordi toimimisjuhendit. Samuti võtavad nad arvesse Euroopa Liidu poliitika eesmärke kõnealuses piirkonnas, mille peamiseks sihiks on rahu ja stabiilsuse saavutamine regioonis, sealhulgas vajadust relvastuskontrolli ja relvastuse piiramise järele võimalikult madala tasemeni ning usaldust suurendavaid meetmeid." Artikkel 2 Ühise seisukoha 98/240/ÜVJP artikkel 2 tunnistatakse kehtetuks. Artikkel 3 Käesolev ühine seisukoht jõustub selle vastuvõtmise päeval. Artikkel 4 Käesolev ühine seisukoht avaldatakse Euroopa Ühenduste Teatajas. Luxembourg, 8. oktoober 2001 Nõukogu nimel eesistuja L. Michel [1] EÜT L 58, 7.3.1996, lk 1. [2] EÜT L 225, 12.8.1998, lk 1. [3] EÜT L 188, 21.7.1999, lk 3. [4] EÜT L 292, 21.11.2000, lk 1. [5] EÜT L 95, 27.3.1998, lk 1. --------------------------------------------------
Nõukogu ühismeede,

11. märts 2002,

Euroopa Liidu eriesindaja määramise kohta Bosniasse ja Hertsegoviinasse

(2002/211/ÜVJP)

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 14 ja artikli 18 lõiget 5,

ning arvestades järgmist:

(1) 18. veebruaril 2002 väljendas nõukogu valmisolekut määrata järgmine kõrge esindaja Bosnias ja Hertsegoviinas Euroopa Liidu eriesindajaks Bosnias ja Hertsegoviinas. Nii toimides andis Euroopa Liit selgesti märku, et Bosnia ja Hertsegoviina tulevik on seotud integreerumisega Euroopa struktuuridesse stabiliseerimis- ja assotsieerimisprotsessi kaudu.

(2) 28. veebruaril 2002 võttis rahu tagamise nõukogu juhtorgan teadmiseks Euroopa Liidu kavatsuse määrata järgmine kõrge esindaja Bosnias ja Hertsegoviinas Euroopa Liidu eriesindajaks Bosnias ja Hertsegoviinas.

(3) 11. märtsil 2002 võttis nõukogu vastu ühismeetme 2002/210/ÜVJP Euroopa Liidu politseimissiooni kohta, [1] mille artiklis 6 sätestatakse, et nõukogu peaks ametisse nimetama Euroopa Liidu eriesindaja Bosnias ja Hertsegoviinas,

ON VASTU VÕTNUD KÄESOLEVA ÜHISMEETME:

Artikkel 1

Käesolevaga määratakse lord Ashdown Euroopa Liidu eriesindajaks Bosnias ja Hertsegoviinas.

Artikkel 2

1. Euroopa Liidu eriesindaja ülesanded ei või ühelgi viisil mõjutada Bosnias ja Hertsegoviinas tegutseva kõrge esindaja volitusi, sealhulgas kõikide kodanikuorganisatsioonide ja -asutuste koordineerija rolli, mis on ette nähtud Daytoni/Pariisi rahulepinguga ja rahu tagamise nõukogu hilisemate otsuste ja deklaratsioonidega.

2. Tema ülesandeks on kõikide õigusriigi põhimõtete valdkonda kuuluvate toimingute ülevaatamine ning vajaduse korral peasekretäri/kõrge esindaja ja komisjoni nõustamine vastavates küsimustes.

3. Euroopa Liidu eriesindaja laiemasse tegevusvaldkonda kuulub õigus vajaduse korral anda korraldusi Euroopa Liidu politseimissiooni juhile/politseiülemale.

Artikkel 3

Euroopa Liidu eriesindaja annab aru nõukogule peasekretäri/kõrge esindaja kaudu.

Artikkel 4

Käesolev ühismeede jõustub 3. juunil 2002.

Artikkel 5

Käesolev ühismeede avaldatakse Euroopa Ühenduste Teatajas.

Brüssel, 11. märts 2002

Nõukogu nimel

eesistuja

J. PiquÉ i Camps

[1] EÜT L 70, 13.3.2002, lk 1.

--------------------------------------------------
Euroopa Liidu Teataja L 157 , 26/06/2003 Lk 0068 - 0068



Euroopa Ülemkogu ühisstrateegia 2003/471/ÜVJP, 20. juuni 2003, millega muudetakse Venemaaga seotud ühisstrateegiat 1999/414/ÜVJP, et pikendada selle kohaldamisaega EUROOPA ÜLEMKOGU, võttes arvesse Euroopa Liidu lepingut, eriti selle artikli 13 lõiget 2, võttes arvesse nõukogu soovitust ning arvestades järgmist: (1) Euroopa Liidu 4. juuni 1999. aasta Venemaaga seotud ühisstrateegia 1999/414/ÜVJP [1] kaotab kehtivuse 24. juunil 2003. (2) Peetakse vajalikuks seda ühisstrateegiat muuta, et pikendada selle kohaldamisaega, ON VASTU VÕTNUD KÄESOLEVA ÜHISSTRATEEGIA: Ainus artikkel Ühisstrateegia 1999/414/ÜVJP IV osas asendatakse esimene punkt nimetusega "KESTUS" järgmisega: "Käesolevat ühisstrateegiat kohaldatakse kuni 24. juunini 2004. Euroopa Ülemkogu võib nõukogu soovitusel seda pikendada, selle läbi vaadata ja seda vajaduse korral kohandada." Käesolev ühisstrateegia avaldatakse Euroopa Liidu Teatajas. Thessaloniki, 20. juuni 2003 Euroopa Ülemkogu nimel eesistuja C. Simitis [1] EÜT L 157, 24.6.1999, lk 1. --------------------------------------------------
Euroopa Liidu Teataja L 124 , 20/05/2003 Lk 0051 - 0051



Nõukogu ühine seisukoht 2003/366/ÜVJP, 19. mai 2003, millega muudetakse ühist seisukohta 2002/400/ÜVJP, mis käsitleb teatavate palestiinlaste ajutist vastuvõtmist Euroopa Liidu liikmesriikides EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 15 ning arvestades järgmist: (1) 21. mail 2002 võttis nõukogu vastu ühise seisukoha 2002/400/ÜVJP, [1] mis käsitleb teatavate palestiinlaste ajutist vastuvõtmist Euroopa Liidu liikmesriikides ning neile riikliku loa andmist kuni 12 kuuks. (2) Nende lubade kehtivust tuleks pikendada, ON VASTU VÕTNUD KÄESOLEVA ÜHISE SEISUKOHA: Artikkel 1 Ühist seisukohta 2002/400/ÜVJP muudetakse järgmiselt. 1. Artikli 3 esimene lõik sõnastatakse järgmiselt: "Iga artiklis 2 nimetatud liikmesriik annab palestiinlastele, keda ta vastu võtab, riikliku loa oma territooriumile siseneda ja seal viibida kuni 24 kuud." 2. Artikkel 8 sõnastatakse järgmiselt: "Artikkel 8 Nõukogu jälgib käesoleva ühise seisukoha kohaldamist ja annab kõnealusele kohaldamisele hinnangu 23 kuu möödumisel selle vastuvõtmisest või varem, kui mõni liikmeist seda nõuab." Artikkel 2 Käesolev ühine seisukoht jõustub selle vastuvõtmise päeval. Artikkel 3 Käesolev ühine seisukoht avaldatakse Euroopa Liidu Teatajas. Brüssel, 19. mai 2003 Nõukogu nimel eesistuja G. Papandreou [1] EÜT L 138, 28.5.2002, lk 33. --------------------------------------------------
Euroopa Liidu Teataja L 073 , 19/03/2003 Lk 0009 - 0009



Nõukogu ühismeede 2003/188/ÜVJP, 17. märts 2003, millega muudetakse ühismeedet 2002/210/ÜVJP Euroopa Liidu politseimissiooni kohta EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 14, ning arvestades järgmist: (1) Nõukogu võttis 11. märtsil 2002 vastu ühismeetme 2002/210/ÜVJP Euroopa Liidu politseimissiooni kohta, [1] millega sätestatakse NATO liikmete hulka kuuluvate EL-väliste Euroopa riikide, muude riikide, kes on Euroopa Liiduga ühinemise kandidaatriigid ja muude OSCE liikmesriikide ühinemine missiooniga. (2) Funktsionaalsetel põhjustel peab olema võimalus nõukogu julgeolekueeskirjadega kooskõlas vahetada salastatud teavet missioonis osalevate kolmandate riikidega, NATO ja SFORiga, vajaduse korral vastuvõtva riigiga, kõrge esindaja bürooga, ÜRO ja OSCEga. (3) Ühismeetmega 2002/210/ÜVJP ühinenud kolmandad riigid on kohustunud kaitsma Euroopa Liidu salastatud teavet. (4) Julgeolekukomitee on andnud 4. märtsil 2003 positiivse tehnilise arvamuse. (5) Seepärast tuleks ühismeedet muuta, ON VASTU VÕTNUD KÄESOLEVA ÜHISMEETME: Artikkel 1 Ühismeetmele 2002/210/ÜVJP lisatakse järgmine artikkel: "Artikkel 8a Salastatud teabe avaldamine 1. Kõrge esindajana tegutsev peasekretär on volitatud kooskõlas nõukogu julgeolekueeskirjadega avaldama NATOle, SFORile ja ELi ühismeetmega ühinenud kolmandatele isikutele tasandini "CONFIDENTIEL UE" salastatud tööotstarbelise teabe ja dokumendid. 2. Kõrge esindajana tegutsev peasekretär on volitatud missiooni töövajadustele vastavalt ning kooskõlas nõukogu julgeolekueeskirjadega avaldama kõrge esindaja büroole, ÜROle ja OSCEle tasandini "RESTREINT UE" salastatud tööotstarbelise teabe ja dokumendid. Selleks seatakse sisse kohalik kord. 3. Kõrge esindajana tegutsev peasekretär on volitatud tööga seotud konkreetse ja kiire vajaduse korral kooskõlas nõukogu julgeolekueeskirjadega avaldama vastuvõtvale riigile tööotstarbelise teabe ja dokumendid, mis on salastatud tasandini "CONFIDENTIEL UE". Kõigil muudel juhtudel avaldatakse selline teave ja dokumendid vastuvõtvale riigile Euroopa Liidu ja vastuvõtva riigi koostöötasandile vastavas asjakohases korras." Artikkel 2 Käesolev ühismeede jõustub selle vastuvõtmise päeval. Artikkel 3 Käesolev ühismeede avaldatakse Euroopa Liidu Teatajas. Brüssel, 17. märts 2003 Nõukogu nimel eesistuja G. Drys [1] EÜT L 70, 13.3.2002, lk 1. --------------------------------------------------
Euroopa Liidu Teataja L 053 , 28/02/2003 Lk 0063 - 0063



Nõukogu ühismeede 2003/141/ÜVJP, 27. veebruar 2003, millega muudetakse ühismeedet 2002/210/ÜVJP Euroopa Liidu politseimissiooni kohta EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 14, ning arvestades järgmist: (1) Nõukogu võttis 11. märtsil 2002 vastu ühismeetme 2002/210/ÜVJP Euroopa Liidu politseimissiooni kohta, [1] millega sätestati selle rahastamise mitmeaastane kava. (2) Tehnilistel põhjustel osutus võimatuks ettenähtud tähtajaks lõpetada missiooni alustamiseks vajaliku teatava varustusega seotud pakkumismenetlus. Nõukogu 25. juuni 2002. aasta määruse (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust) [2] artikli 166 lõike 1 punktis a nimetatud rahastamislepinguga on piiratud 2002. aasta kulude abikõlblikkus, ning neid assigneeringuid ei saa kasutada 2003. aastal. (3) Kõnealuse pakkumismenetlusega seotud kulud tuleb seetõttu kanda ühenduse 2003. aasta eelarvesse. (4) Ühismeedet 2002/210/ÜVJP tuleks vastavalt muuta, ON VASTU VÕTNUD KÄESOLEVA ÜHISMEETME: Artikkel 1 Ühismeetme 2002/210/ÜVJP artikli 9 lõiked 1 ja 2 asendatakse järgmistega. "1. Käesoleva ühismeetme rakenduskulud on järgmised: a) 14 miljonit eurot käivitamiskuludeks (sealhulgas varustus ja planeerimisrühm) aastal 2002, mis rahastatakse ühenduse eelarvest; b) 1,7 miljonit eurot käivitamiskuludeks (sealhulgas varustus) aastal 2003, mis rahastatakse ühenduse eelarvest; c) kuni 38 miljonit eurot aastas jooksvateks kuludeks ajavahemikul 2003–2005, mis jaotatakse järgmiselt: i) kuni 17 miljonit eurot päevarahadeks vastavalt kehtestatud päevamäärale ja 1 miljon eurot sõidukuludeks, mis vastavalt artikli 5 lõikele 2 nõutakse sisse kulu tekitajalt; ii) ülejäänud 20 miljonit eurot (11 miljonit eurot jooksvateks operatiivkuludeks, 4 miljonit eurot kohaliku personali jaoks, 5 miljonit eurot rahvusvahelise tsiviilpersonali jaoks) rahastatakse ühenduse eelarvest. Nõukogu otsustab aastateks 2003–2005 ettenähtud lõpliku eelarve igal aastal eraldi. 2. Kui lõike 1 punkti c alapunktis ii nimetatud kulude rahastamine ühenduse eelarvest ei ole piisav, otsustab nõukogu vastavalt Euroopa Liidu lepingu sätetele, kuidas rahastada puudu jäävat osa, mis koosneb ühistest kuludest." Artikkel 2 Käesolev ühismeede jõustub selle vastuvõtmise päeval. Artikkel 3 Käesolev ühismeede avaldatakse Euroopa Liidu Teatajas. Brüssel, 27. veebruar 2003 Nõukogu nimel eesistuja M. Chrisochoïdis [1] EÜT L 70, 13.3.2002, lk 1. [2] EÜT L 248, 16.9.2002, lk 1. --------------------------------------------------
Euroopa Liidu Teataja L 053 , 28/02/2003 Lk 0062 - 0062



Nõukogu ühine seisukoht 2003/140/ÜVJP, 27. veebruar 2003, mis käsitleb erandite tegemist ühise seisukohaga 2002/402/ÜVJP kehtestatud piiravatesse meetmetesse EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 15, ning arvestades järgmist: (1) 16. jaanuaril 2002 võttis ÜRO Julgeolekunõukogu vastu resolutsiooni 1390 (2002), edaspidi "resolutsioon 1390 (2002)", millega kehtestatakse meetmed Osama bin Ladeni, organisatsiooni Al-Qaida ja Talebani liikmete ning teiste nendega seotud isikute, rühmituste, ettevõtete ja üksuste vastu ning korrigeeritakse nende sanktsioonide kohaldamisala, mis on kehtestatud ÜRO Julgeolekunõukogu resolutsioonidega 1267 (1999) ja 1333 (2000), edaspidi "resolutsioon 1267 (1999)" ja "resolutsioon 1333 (2000)". (2) 27. mail 2002 võttis nõukogu vastu ühise seisukoha 2002/402/ÜVJP [1] resolutsiooni 1390 (2002) rakendamiseks. (3) ÜRO Julgeolekunõukogu võttis 20. detsembril 2002 vastu resolutsiooni 1452 (2002), milles lubatakse teha konkreetseid erandeid resolutsioonidega 1267 (1999) ja 1333 (2002) kehtestatud piiravatesse meetmetesse. (4) Konkreetsete erandite rakendamiseks on vaja ühenduse meetmeid, ON VASTU VÕTNUD KÄESOLEVA ÜHISE SEISUKOHA: Artikkel 1 Rakendades ühise seisukoha 2002/402/ÜVJP artiklis 3 kehtestatud meetmeid, näeb Euroopa Ühendus ette ÜRO Julgeolekunõukogu resolutsiooniga 1452 (2002) lubatud erandite tegemise. Artikkel 2 Käesolev ühine seisukoht jõustub selle vastuvõtmise päeval. Artikkel 3 Käesolev ühine seisukoht avaldatakse Euroopa Liidu Teatajas. Brüssel, 27. veebruar 2003 Nõukogu nimel eesistuja M. Chrisochoïdis [1] EÜT L 139, 29.5.2002, lk 4. --------------------------------------------------
Euroopa Liidu Teataja L 333 , 20/12/2003 Lk 0096 - 0096



Euroopa Ülemkogu ühisstrateegia 2003/897/ÜVJP, 12. detsember 2003, millega muudetakse Ukrainaga seotud ühisstrateegiat 1999/877/ÜVJP, et pikendada selle kohaldamisaega EUROOPA ÜLEMKOGU, võttes arvesse Euroopa Liidu lepingut, eriti selle artikli 13 lõiget 2, võttes arvesse nõukogu soovitust ning arvestades järgmist: (1) Euroopa Liidu 11. detsembri 1999. aasta Ukrainaga seotud ühisstrateegia 1999/877/ÜVJP [1] kaotab kehtivuse 23. detsembril 2003. (2) Peetakse vajalikuks muuta ühisstrateegiat 1999/877/ÜVJP, et pikendada selle kohaldamisaega, ON VASTU VÕTNUD KÄESOLEVA ÜHISSTRATEEGIA: Ainus artikkel Ühisstrateegia 1999/877/ÜVJP IV osas asendatakse esimene punkt nimetusega "Kestus" järgmisega: "67. Käesolevat ühisstrateegiat kohaldatakse kuni 23. detsembrini 2004. Euroopa Ülemkogu võib nõukogu soovitusel seda pikendada, selle läbi vaadata ja seda vajaduse korral kohandada." Käesolev ühisstrateegia avaldatakse Euroopa Liidu Teatajas. Brüssel, 12. detsember 2003 Euroopa Ülemkogu nimel eesistuja S. Berlusconi [1] EÜT L 331, 23.12.1999, lk 1. --------------------------------------------------
Nõukogu ühine seisukoht 2003/735/ÜVJP,

13. oktoober 2003,

millega muudetakse ühist seisukohta 2003/495/ÜVJP, mis käsitleb Iraaki

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 15,

ning arvestades järgmist:

(1) 7. juulil 2003 võttis nõukogu vastu ühise seisukoha 2003/495/ÜVJP, mis käsitleb Iraaki [1] ja millega rakendatakse ÜRO Julgeolekunõukogu resolutsiooni 1483 (2003), millega tunnistati kehtetuks kõik Julgeolekunõukogu resolutsiooniga 661 (1990) ja kõikide edasiste asjakohaste resolutsioonidega, sealhulgas ka resolutsiooniga 778 (1992) kehtestatud keelud, mis on seotud kaubandussuhetega Iraagiga ja Iraagi varustamisega rahaliste ja majanduslike ressurssidega, välja arvatud keelud, mis on seotud muude kui selliste relvade ja nendega seotud materjalide müügi ja tarnimisega Iraagile, mida vajavad Ameerika Ühendriigid ning Suurbritannia ja Põhja-Iiri Ühendkuningriik ühendatud väejuhatuse alla kuuluvate okupatsioonivõimudena (edaspidi "ametivõimud"), ning kehtestati uued meetmed.

(2) Ühise seisukoha 2003/495/ÜVJP teatavate sätete osas on vaja selgust.

(3) Teatavate abinõude rakendamiseks on vaja ühenduse meetmeid,

ON VASTU VÕTNUD KÄESOLEVA ÜHISE SEISUKOHA:

Artikkel 1

Ühise seisukoha 2003/495/ÜVJP artikkel 2 asendatakse järgmisega:

"Artikkel 2

Kõik rahalised vahendid või muud finantsvarad või majandusressursid:

a) mis kuulusid Iraagi endisele valitsusele või riiklikele organitele, ettevõtetele või asutustele, mis Julgeolekunõukogu resolutsiooni 661 (1990) alusel loodud komitee määratluse kohaselt paiknesid 22. mail 2003 Iraagist väljaspool, või

b) mis on Iraagist välja viidud või mille on omandanud Saddam Hussein või teised Iraagi endise režiimi kõrgemad ametnikud või nende pereliikmed, neile kuuluvad või otseselt või kaudselt nende kontrolli all olevad üksused või isikud, kes tegutsevad nende nimel või nende juhtimisel, vastavalt Julgeolekunõukogu resolutsiooni 661 (1990) alusel loodud komitee määratlusele,

külmutatakse viivitamata ja, kui nimetatud rahalised vahendid või muud finantsvarad või majandusressursid ei ole varasema kohtulahendi, haldusorgani või vahekohtu otsuse alusel tekkinud nõudeõiguse või kohtuotsuse esemeks, millisel juhul neid võib kasutada nõudeõiguse või kohtuotsuse rahuldamiseks, lasevad liikmesriigid need koheselt üle kanda Iraagi Arengufondi vastavalt Julgeolekunõukogu resolutsiooniga 1483 (2003) sätestatud tingimustele."

Artikkel 2

Käesolev ühine seisukoht jõustub selle vastuvõtmise päeval.

Artikkel 3

Käesolev ühine seisukoht avaldatakse Euroopa Liidu Teatajas.

Luxembourg, 13. oktoober 2003

Nõukogu nimel

eesistuja

F. Frattini

[1] EÜT L 169, 8.7.2003, lk 72.

--------------------------------------------------
Euroopa Liidu Teataja L 021 , 28/01/2004 Lk 0031 - 0031



Nõukogu ühismeede 2004/87/ÜVJP, 26. jaanuar 2004, millega muudetakse ühismeedet 2003/681/ÜVJP Euroopa Liidu politseimissiooni (EUPOL "Proxima") kohta endises Jugoslaavia Makedoonia Vabariigis EUROOPA LIIDU NÕUKOGU, võttes arvesse Euroopa Liidu lepingut, eriti selle artiklit 14, ning arvestades järgmist: (1) 29. septembril 2003. aastal võttis nõukogu vastu ühismeetme 2003/681/ÜVJP, [1] milles muu hulgas nähakse ette ühismeetme rahastamine, sealhulgas 2003. aasta päevarahade finantseerimine ühenduse eelarvest. (2) Ka 2004. aasta päevarahasid tuleks finantseerida ühenduse eelarvest. (3) Ühismeedet 2003/681/ÜVJP tuleks vastavalt muuta, ON VASTU VÕTNUD KÄESOLEVA ÜHISMEETME: Artikkel 1 Ühismeetme 2003/681/ÜVJP artikli 10 lõiget 1 muudetakse järgmiselt. 1. Esimesele lõigule lisatakse järgmine punkt: "d) maksimaalselt 6,555 miljonit eurot 2004. aasta päevarahadeks (100 eurot inimese kohta) finantseerituna ühenduse eelarvest." 2. "Teine lõik asendatakse järgmisega: "2003. ja 2004. aasta päevarahade finantseerimine ühenduse eelarvest ei piira nende suurust ega finantseerimisviisi järgnevatel aastatel."" 3. Kolmas lõik jäetakse välja. Artikkel 2 Käesolev ühismeede jõustub selle vastuvõtmise päeval. Seda kohaldatakse alates 1. jaanuarist 2004. Artikkel 3 Käesolev ühismeede avaldatakse Euroopa Liidu Teatajas. Brüssel, 26. jaanuar 2004 Nõukogu nimel eesistuja B. Cowen [1] ELT L 249, 1.10.2003, lk 66. --------------------------------------------------
(4)

Lisaks külmutab resolutsioon 1572 (2004) rahalised vahendid, muud finantsvarad ja majandusressursid, mis kuuluvad komitee poolt kindlaks määratud isikutele või on otseselt või kaudselt nende kontrolli all või mis on üksuste valduses, mis kuuluvad nende nimel või juhtimisel tegutsevatele, komitee poolt kindlaks määratud isikutele või on otseselt või kaudselt nende kontrolli all, ning näeb ette, et rahalisi vahendeid, finantsvarasid ja majandusressursse ei anta selliste isikute ja üksuste kasutusse ega nende toetuseks.
1.

artikli 1 lõige 1 asendatakse järgmisega: “1. Liikmesriigid võtavad vajalikud meetmed, et takistada oma territooriumile sisenemine või selle läbimine isikutel, kes on vastutavad: — konfliktile poliitilise lahenduse leidmise takistamise eest, need isikud on loetletud I lisas, — Moldova Vabariigi Transnistria piirkonna ladina tähti kasutavate Moldova koolide suhtes hirmutamis- ja sulgemiskampaania kavandamise ja rakendamise eest, need isikud on loetletud II lisas.”;
ET

NÕUKOGU ÜHINE SEISUKOHT 2004/553/ÜVJP,

19. juuli 2004,

millega muudetakse ühist seisukohta 2003/495/ÜVJP Iraagi kohta

EUROOPA LIIDU NÕUKOGU,

võttes arvesse Euroopa Liidu lepingut, eriti selle artiklit 15,

ning arvestades järgmist:

8. juunil 2004 võttis ÜRO Julgeolekunõukogu vastu resolutsiooni 1546 (2004), millega tervitatakse Iraagi suveräänse ajutise valitsuse moodustamist, mis võtab endale 30. juuniks 2004 Iraagi valitsemiseks täisvastutuse ja -volitused; 30. juuniks 2004 lõpeb Iraagi okupeerimine, ajutine koalitsioonivõim läheb laiali ja Iraak taastab oma täieliku suveräänsuse; samas rõhutatakse Iraagile relvade ja nendega seotud materjalide – v.a nende relvade ja nendega seotud materjalide, mida vajavad Iraagi valitsus või ÜRO Julgeolekunõukogu resolutsiooni 1511 (2003) alusel loodud rahvusvahelised relvajõud – müügi ja tarnimisega seotud keeldude järgimise tähtsust kõikide riikide poolt, nagu on kehtestatud ÜRO Julgeolekunõukogu resolutsiooniga 661 (1990) ja sellele järgnevate vastavate resolutsioonidega, sealhulgas ÜRO Julgeolekunõukogu resolutsiooniga 1483 (2003); tuletatakse meelde liikmesriikide jätkuvaid kohustusi ÜRO Julgeolekunõukogu resolutsiooni 1483 (2003) kohaselt külmutada ja üle kanda teatud rahalisi vahendeid, varasid ja majandusressursse ning samuti riikidel lasuvaid kohustusi või keelde, mis on seotud ÜRO Julgeolekunõukogu resolutsiooni 687 (1991) punktides 8 ja 12 nimetatud kaupadega või ÜRO Julgeolekunõukogu resolutsiooni 707 (1991) punkti 3 alapunktis f kirjeldatud tegevustega.

Teatavate abinõude rakendamiseks on vaja ühenduse meetmeid.

ON VASTU VÕTNUD KÄESOLEVA ÜHISE SEISUKOHA:

Artikkel 1

Ühise seisukoha 2003/495/ÜVJP artikkel 1 asendatakse järgmisega:

“Artikkel 1

1. Keelatakse relvade ja igasuguste nendega seotud materjalide, sealhulgas tulirelvade ja laskemoona, sõjaväeveokite ja -seadmete, poolsõjalise varustuse ja eespool nimetatuile ettenähtud varuosade müümine, tarnimine, üleandmine või eksportimine Iraaki liikmesriikide kodanike poolt või liikmesriikide territooriumilt või nende lippu kandvaid laevu või õhusõidukeid kasutades, olenemata sellest, kas need tooted on pärit liikmesriikide territooriumilt või mitte.

2. Ilma et see piiraks liikmesriikidel lasuvaid kohustusi või keelde, mis on seotud ÜRO Julgeolekunõukogu 3. aprilli 1991. aasta resolutsiooni 687 (1991) punktides 8 ja 12 nimetatud kaupadega või ÜRO Julgeolekunõukogu 15. augusti 1991. aasta resolutsiooni 707 (1991) punkti 3 alapunktis f kirjeldatud tegevustega, ei kohaldata käesoleva artikli lõiget 1 relvade ja nendega seotud materjalide, mida vajavad Iraagi valitsus ja ÜRO Julgeolekunõukogu resolutsiooni 1511 (2003) alusel loodud rahvusvahelised relvajõud ÜRO Julgeolekunõukogu resolutsioonis 1546 (2004) määratletud eesmärkidel, müügi, tarnimise, üleandmise või eksportimise suhtes.

3. Lõikes 2 osutatud relvade ja nendega seotud materjalide müügiks, tarnimiseks, üleandmiseks ja eksportimiseks annavad loa liikmesriikide pädevad ametiasutused.”
(2)

Kõnealune määrus näeb ette, et järelevalveasutus haldab muu hulgas kõiki raadionavigatsioonisüsteemi ohutuse ja julgeolekuga seotud aspekte, ilma et see piiraks Euroopa Liidu ja selle liikmesriikide julgeolekuga seotud asjaolusid.